नई दिल्ली: सोनम कपूर की शादी बॉलीवुड की मोस्ट हैपनिंग शादी रही है और बॉलीवुड के अधिकतर स्टार इस शादी में नजर आए हैं. सभी सितारों ने शादी में जमकर मस्ती की और डांस में अपने हाथ दिखाए. दिलचस्प यह है कि सोनम कपूर की शादी के वीडियो आने थम ही नहीं रहे हैं. शाहरुख खान, सलमान खान, वरुण धवन और रणवीर सिंह के कई वीडियो के बाद बारी करीना कपूर खान की हैं. करीना ने भी डांस फ्लोर पर जमकर तहलका मचाया है और उनका ऐसा ही डांस वाला एक वीडियो खूब देखा जा रहा है.